Vincent Kigosi (maarufu kama Ray; amezaliwa 16 Mei 1980) ni mwigizaji, mwongozaji na mtayarishaji mkubwa wa filamu kutoka nchini Tanzania. Makao makuu yake ni Dar-es-Salaam. Kigosi vilevile anajiita Mr. Nollywood, japokuwa ametengeneza filamu nyingi za Bongo Films. Kigosi alianza kazi ya uigizaji mwaka 2000 kupitia vipindi vya televisheni na soap opera halafu akaanza kucheza katika filamu mbalimbali. Ana kampuni yake mwenyewe ya filamu, akiwa na mwigizaji mwenzake Blandina Chagula (Johari), maarufu kama RJ Company.